Ved et tandeftersyn gennemgår vi dine tænder grundigt og tjekker dem for eventuel caries – også kaldet huller i tænderne. Som standardprocedure vil vi altid lave en tandrensning. Ved at rense dine tænder får vi fjernet alle de bakterier, plak og tandsten, der har placeret sig nede ved kanten til tandkødet. Hvis det får lov at sidde der for lang tid, kan det nemlig give tandkødsbetændelse, som i sidste ende kan udvikle sig til paradentose.